ઉત્તર ગુજરાતના મોનુ ઓઝાની જેમ મધ્ય ગુજરાતના શિવમ વ્યાસે પણ ટીવીચેનલ્સને ટેરર એટેકનો ઇ-મેઇલ મોકલી પોલીસને દોડતી કરી મૂકી હતી એ અગાઉ હૈદરાબાદમાં બોમ્બ વિસ્ફોટ થયો હતો એટલે આંતકવાદી સંગઠન લશ્કર-એ-તૈબા અને પાંચ વ્યક્તિના નામે ગુજરાતમાં ચાર જગ્યાએ બ્લાસ્ટ કરવાની ધમકીના ઇ-મેઇલ અમદાવાદ પોલીસે વધુ ગંભીરતાથી લીધો, જેની તપાસમાં નડીયાદના સાઈબર કાફેમાંથી ઈ-મેઇલ મોકલ્યાનું જણાયું. ખેડા પોલીસે સાઈબર કાફેમાં તપાસ કરી નડિયાદના એન્જિનિયરિંગ સ્ટુડન્ટ શિવમ વ્યાસને પકડેલો. એણે પોલીસને એવી માહિતી આપી કે એક સહાધ્યાયી વિધ્યાર્થીની સાથે બદલો લેવા માટે એના પરિવારના સભ્યોના નામથી ઇ-મેઇલ મોકલ્યો હતો!